ЗАПИСНИК

Са XII седнице Изборне комисије општине Сокобања одржане дана 18.11.2023. године у сали СО Сокобања са почетком у 20,30 часова.

Седници присуствују: председница Александра Марковић, заменик председника Никола Николић и чланови: Душан Милетић, Александар Мијајловић, Зоран Шујица, Ђокић Саша, Никола Милић, заменици чланова Богданић Драган, Стефан Вукић, Миловановић Радомир, Марија Милановић, Тања Алковић.

Седници не присуствују Александар Младеновић и Анђелковић Срђан, који су оправдано одсутни.

Седници присуствују и чланови проширеног састава за избор одборника Скупштине општине Сокобања: Исидор Крстић и Славица Миловановић као и заменици чланова Крстивоје Милановић и Бојан Васић.

Седници присуствује Бојана Ћирић секретар, који води записник и Милена Раденковић-Гаћеша, заменик секретара комисије.

Седницу је отворила и њеним радом руководила председница комисије Александра Марковић, која је утврдила да постоји кворум за пуноважан рад и одлучивање.

Пре утврђивања дневног реда приступило се усвајању записника са претходне седнице. Председница комисије ставила је на разматрање записник са XI седнице Изборне комисије општине Сокобања пошто није било примедби на записник исти је стављен на гласање и једногласно је усвојен са седам (9) „ЗА“.

Након усвајања записника председник комисије обавестио је присутне да је најављена предаје изборне листе под називом „Заједно за Сокобању“ за 20:30 часова.

Председник комисије предложила је, а комисија једногласно усвојила следећи

ДНЕВНИ РЕД

1. Пријем изборне листе „Заједно за Сокобању“ подносиоца изборне листе Демократска странка;
2. Одлучивање по изборној листи „Заједно за Сокобању“, подносиоца изборне листе Демократска странка.

ТОК СЕДНИЦЕ

1. Након усвајања дневног реда у 20:50 часова у просторију велике сали СО Сокобања приступила је Тања Николић са сарадницима који су донели изборна документа и након упозорења председника Комисије напустили су седницу осим Тање Николић као овлашћеног представника подносиоца.

Након напред наведеног Комисија је наставила са радом.

Председница Комисије је од овлашћеног представника подносиоца преузела овлашћење за подношење Изборне листе број ЦДР: 71/042/2023 од 16.11.2023. године које је потписано од стране овлашћеног лице Демократске странке.

Нако тога председник Комисије је од овлашћеног представника подносиоца изборне листе „Заједно за Сокобању“ , Тање Николић у 20:51 часова, преузео изборну листу и сву пратећу документацију. Изборна листа у два примерка је оверена печатом и штамбиљем Изборне комисије и заведена у скраћени деловодник. Један примерак је уручен овлашћеном представнику, а један примерак је задржан од стране комисије. Констатовано је да је предата следећа документација:

1. Образац Изборна листа кандидата за одборнике Скупштине општине Сокобања (Образац ЛИОСБ-1/23) у писменој форми**;**
2. Једна УСБ меморија на којој се по речима овлашћеног подносиоца налазе образаци ЛИОСБ-1/23 и образац ЛИОСБ-4/23;
3. Писмено овлашћење лица да поднесе изборну листу у име политичке странке број: ЦДР 71/042/2023 од 16.11.2023. године, за Тању Николић, потписано од стране овлашћеног лица;
4. Уверење о упису у регистар странака;
5. ОП образац за овлашћено лице са овером;
6. Писмене сагласности сваког кандидата одборника да прихвата да буде кандидат за одборника, на Обрасцу ЛИОСБ-2/23 у 25 примерака;
7. Исправе о очитаној личној карти са микроконтролером (чипом), односно фотокопија личне карте без микроконтролера, за сваког кандидата за одборника у 25 примерака;
8. по изјави овлашћеног подносиоца укупно 231 оверених изјава бирача да подржавају изборну листу, на Обрасцу ЛИОСБ-3/23;
9. Списак бирача који су потписали поднете изјаве да подржавају изборну листу у једном примерку, на Обрасцу ЛИОСБ - 4/23, по азбучном реду презимена;

Након тога овлашћени представник је напустио седницу у 21:04 сати.

1. Комисија је приступила утврђивању чињеничног стања и обради документације.

Комисија је утврдила следеће:

Писмено овлашћење лица да поднесе изборну листу у име политичке странке, за Тању Николић, достављено је потписано од овлашћеног лица, садржи све неопходне податке предвиђене законом.

Изборна листа је прописно састављена на обрасцу ЛИОСБ-1/23: Назив подносиоца изборне листе, политичке странке је Демократска странка, назив изборне листе је „Заједно за Сокобању“, на изборној листи је 25 кандидата за одборника од којих су међу сваких пет кандидата по редоследу на листи по два кандидата припадника мање заступљеног пола, изборна листа је потписана од стране овлашћеног лица.

За сваког кандидата за одборника поднето је:

1. Писмене сагласности сваког кандидата одборника да прихвата да буде кандидат за одборника, на Обрасцу ЛИОСБ-2/23 у 25 примерака;
2. Исправа о очитаној личној карти са микроконтролером (чипом), односно фотокопија личне карте без микроконтролера, за сваког кандидата за одборника у 25 примерака;

Упоредним прегледом сагласности сваког кандидата за одборника да прихвата да буде кандидат за одборника, достављене изборне листе и личних карата Изборна комисија је утврдила да је неправилно попуњен образац ЛИОСБ-2/23 - Сагласности кандидата за одборника за кандидата Горана Маринковића, односно да на истом нису попуњена следећа поља: назив изборне листе, назив подносиоца изборне листе, место, дан и месец.

Такође је утврђено је да је неправилно попуњен образац ЛИОСБ-2/23 - Сагласности кандидата за одборника за кандидата Лидију Ђорђевић, односно да поље „место и адреса пребивалишта“ није потпуно тј. да у истом није наведено место пребивалишта, већ само адреса.

Преостале 23 сагласност садржи њихово име, презиме, ЈМБГ, занимање, место и адресу пребивалишта и подаци у наведеним исправама подударају са подацима у изборној листи.

Писмене сагласности сваког кандидата да прихвата да буде кандидат за одборника поднете су на прописаном обрасцу ЛИОСБ-2/23.

Након провере, сагласности сваког кандидата одборника да прихвата да буде кандидат за одборника и изборне листе, заменик секретара Милена Раденковић Гаћеша и заменик члана Марија Милановић су раднику Општинске управе задуженом за вођење бирачког списка предали УСБ меморију са изборном листом кандидата ради провере у систему Једнинственoг бирачкoг спискa.

Комисији је предочена садржина извештаја о извршеној провери на основу које сви кандидати са листе за одборника испуњавају услове предвиђене законом.

Затим је Комисија приступила провери списка бирача који су подржали изборну листу са паралелном провером изјава бирача да подржавају изборну листу.

Приликом ове провере утврђено је да је поднето укупно 231 изјава.

Изјаве бирача да подржавају изборну листу кандидата за одборнике Скупштине општине Сокобања поднете су на прописаном обрасцу ЛИОСБ-3/23, сложене по азбучном реду презимена и садрже печат и потпис овлашћеног оверитеља.

Увидом у образац ЛИОСБ-4/23 – Списак бирача који својим потписима подржавају изборну листу кандидата за одборнике Скупштине општине Сокобања утврђено је да достављен образац у папирној форми не садржи попуњена следећа поља: назив изборне листе и назив подносиоца изборне листе.

Затим је раднику Општинске управе задуженом за вођење бирачког списка од стране заменика секретара Милене Раденковић Гаћеше и заменика члана Марије Милановић предата УСБ меморија са списком бирача који су својим потписима подржали наведену изборну листу .

Увидом у образац ЛИОСБ - 4/23 – Списак бирача који својим потписима подржавају изборну листу кандидата за одборнике Скупштине општине Сокобања достављен у електронској форми утврђено је да исти не садржи попуњена следећа поља: назив изборне листе, назив подносиоца изборне листе, место и датум, потпис, име и презиме.

Након извршене провере радник Општинске управе задужен за вођење бирачког списка доставила је извештај.

Провером кроз систем Јединственог бирачког списка утврђено је да је одбијено укупно 7, а од тога 6 због тога што се њихово пребивалиште налази на територији друге ЈЛС, 1 подржао другу листу, 200 бирача прихваћено, а осталих 24 лица није обрађено.

На основу свега напред наведеног, утврђених недостатака Председник Комисије је предложила, а Комисија је једногласно (9 „ЗА“) у 22:12 часова донела

**З А К Љ У Ч А К**

1. **НАЛАЖЕ СЕ** Демократској странци, подносиоцу изборне листе кандидата за одборнике Скупштине општине Сокобања под називом „Заједно за Сокобању“, да најкасније у року од 48 часова од часа обајављивања овог закључка на веб-презентацији Републичке изборне комисије, отклони утврђене недостатке и то тако што ће:

* доставити исправно попуњен образaц ЛИОСБ-2/23 - Сагласности кандидата за одборника за кандидата Горана Маринковића и то тако што ће исти садржати попуњена поља и то: назив изборне лист, назив подносиоца изборне листе, место, дан и месец.
* доставити исправно попуњен образaц ЛИОСБ-2/23 - Сагласности кандидата за одборника за кандидата Лидију Ђорђевић и то тако што ће исти садржати У Образцу ЛИОСБ-2/23 - Сагласности кандидата за одборника тако што ћа у исти саджати и место пребивалишта за наведено лице
* доставити исправно попуњен обрзац ЛИОСБ-4 – Списак бирача који својим потписима подржавају кандидата за одборнике Скупштине општине Сокобања и то тако што ће исти садржати и назив изборне листе и назив подносиоца изборне листе, као и податке о лицу које подноси изборну листу.

1. Ако подносилац Изборне листe не отклони недостаке на које му се указује овим закључком Изборна комисија општине Сокобања ће у року од 24 часа од истека рока за поступање донети решење којим одбија да прогласи поднету изборну листу.
2. Овај Закључак објавити на веб – презентацији Републичке изборне комисије и веб – презентацији општине Сокобања.

Отправак Закључка представља саставни део записника.

Завршено у 22:13 часова

ЗАПИСНИК ВОДИЛА ПРЕДСЕДНИК

Бојана Ћирић, секретар с.р. Александра Марковић с.р.